
     О Б Щ И Н С К И   С Ъ В Е Т  -  П А З А Р Д Ж И К
Р Е Ш Е Н И Е

№196
от 27 юли 2023 година, взето с Протокол №8
ОТНОСНО: Разрешаване изработването на Подробен устройствен план – Парцеларен план за трасе на електропровод, свързващ фотоволтаична централа в ПИ 55155.19.310 в местност Азмака, зем. гр. Пазарджик, общ. Пазарджик.

Общински съвет – Пазарджик, след като обсъди предложението на кмета на Община Пазарджик, на основание чл. 21, ал. 1, т. 8 и т. 11 във връзка с ал. 2 от ЗМСМА, чл. 124а, ал. 1 и чл. 124б, ал. 1 от ЗУТ и след станалите разисквания,
Р Е Ш И:

І. Разрешава изработването на ПУП – Парцеларен план за трасе на електропровод, свързващ фотоволтаична централа в ПИ 55155.19.310 в м. Азмака, землището на гр. Пазарджик, общ. Пазарджик.
 II. Одобрява заданието по чл. 125 от ЗУТ, придружаващо искането на възложителя.

ІIІ. Изразява предварително съгласие за прокарване на трасе на електропровод, започващ от табло НН, монтирано на границата на ПИ 55155.22.7 /в който е разположен нов БКТП/, тръгва на север и след 1 м, чупи на изток, разполага се в ПИ 55155.22.282 – селскостопански път, като след около 12 м чупи отново на север и навлиза в ПИ 55155.20.127 /републикански път I-8 София – Пазарджик – Пловдив, при км. 192+671/, попадайки в сервитута на съществуващ ел. провод. След около 30 м,  продължавайки в същата посока, трасето пресича отводнителен канал /ПИ 55155.19.356/ и селскостопански път /ПИ 55155.19.370/ и достига до  границата на ПИ 55155.19.310, в който ще се изгради ФЕЦ. 

Дължината на трасето е около 63 м. Засегнатата площ е около 125 кв.м, общинска публична и държавна публична собственост, съгласно означеното в червено трасе и регистър на засегнатите имоти.

Във връзка с чл. 7, ал. 2 от Наредба № 16 от 9.06.2004 г. за сервитутите на енергийните обекти, сервитутът на електропровода е намален на 1 м от двете му страни със съгласието на носителя на сервитутни права.

ІV. Дава предварително съгласие за преминаване на трасето на електропровода през ПИ 55155.22.282 и ПИ 55155.19.370 – общинска публична собственост.

V. Определя срока на валидност на предварителното съгласие на една година от влизане в сила на настоящето решение.

Забележка: Трасето на електропровода да се съгласува с „Напоителни системи” АД.

	Общ брой на общинските съветници
	Общо гласували
	За
	Против
	Въздържали се

	41
	29
	29
	0
	0


ХАРИ ХАРАЛАМПИЕВ

Председател на Общински съвет – Пазарджик

